Mun kultan on...
Mun kultan on kuin ruusunen,
 Mi hehkuu varressaan,
 Kuin raikas ruusunen; hän on
 Kuin laulu soidessaan.

 Niin kaunis kuin on muotos sun,
 Niin armas olet sa;
 Siks että ehtyy meren vuo,
 Sua lemmin, suloisa.

 Siks että ehtyy meren vuo
 Ja vuoret pehmiää,
 Ja verenvirta suonissain
 On jähmennyt kuin jää.

 Jää hyväst’, ainut armahain!
 Jää pieneks aikaa vaan!
 Jos ois mun matka mailman taa,
 Sun luokses jälleen saan.

Robert Burns

cs:Výbor z písní a ballad/Má milá jest jak růžička
de:Mein Lieb ist gleich der rothen Ros’
en:Oh, My Love is Like a Red, Red Rose
hu:Szerelmem, mint piros rózsa...